אוניברסיטת קרוליינה הדרומית

אוניברסיטת קרוליינה הדרומית (באנגלית: University of South Carolina; בראשי תיבות: USC או SC; בקיצור: U of SC או South Carolina) היא אוניברסיטת מחקר ציבורית, הממוקמת בקולומביה, קרוליינה הדרומית שבארצות הברית, אשר הוקמה בשנת 1801. האוניברסיטה היא הגדולה ביותר במדינה, עם כ-52,000 סטודנטים, עם למעלה מ-35,000 בקמפוס הראשי של קולומביה נכון לסתיו 2019. אוניברסיטת קרוליינה הדרומית היא מוסד הדגל של מערכת אוניברסיטת דרום קרוליינה ומציעה יותר מ-350 תוכניות לימוד לתואר ראשון, לתואר שני ולדוקטורט מ-14 קולג'ים ובתי ספר. לאוניברסיטה יש את אוסף הספרות הסקוטית הגדול ביותר מחוץ לסקוטלנד ואת האוסף בגדול ביותר של כתבי ארנסט המינגוויי. מבין בוגריה הידועים של האוניברסיטה ניתן למנות את ג'ון פלויד ולינדזי גרהאם. אוניברסיטת קרוליינה הדרומית חברה באיגוד אוניברסיטאות המחקר (URA). היסטוריה האוניברסיטה הוקמה כקולג' קרוליינה הדרומית ב־19 בדצמבר 1801. לפני פרוץ מלחמת האזרחים האמריקנית בשנת 1861 רבים מהסטודנטים תמכו בפרישה מהאיחוד והצטרפו בהמוניהם לצבא הקונפדרציה בשנת 1862. לאור הגיוס הרב, הקולג' נסגר זמנית וכאשר הוא נפתח מחדש ב־17 במרץ של אותה השנה, רק תשעה סטודנטים הגיעו לשיעורים. ב־2 בדצמבר 1863 הקולג' נסגר שנית. בפברואר 1865 הגיעו כוחות צבא האיחוד בפיקודו של ויליאם שרמן לפאתי קולומביה, ומוסדות הקולג' ניצלו מהשמדה בקרבות בזכות בית החולים שפעל במקום. צבא האיחוד השתלט על הקולג' עצמו ב־24 במאי. לאחר המלחמה רבים חששו לעתיד של הקולג', אך הוא נפתח בינואר 1866. שלטונות קרוליינה הדרומית סיפקו תמיכה תקציבית רחבה ובכך הקולג' שרד את המשבר. בשנת 1873 נרשם ללימודים האפרו-אמריקאי הראשון. קולג'ים ובתי ספר הקולג' לאמנויות ומדעים הקולג' למנהל עסקים ע"ש דרלה מור הקולג' לחינוך הקולג' להנדסה ומדעי המחשב הקולג' למוסמכים הקולג' לניהול אירוח, קמעונאות וספורט הקולג' למידענות ותקשורת הקולג' לסיעוד הקולג' לרוקחות הקולג' למצטיינים של דרום קרוליינה בית הספר למשפטים בית הספר לרפואה בקולומביה בית הספר לרפואה בגרינוויל בית הספר למוזיקה בית הספר לבריאות הציבור ע"ש ארנולד דירוגים בין-לאומיים דירוג שאנגחאי: מקום 401–500 (2024) דירוג Times Higher Education: מקום 401–500 (2024) דירוג QS לאוניברסיטאות: מקום 575= (2024) דירוג U.S. News & World Report: מקום 346 (2024) קישורים חיצוניים אתר האינטרנט הרשמי של אוניברסיטת קרוליינה הדרומית (באנגלית) אוניברסיטת קרוליינה הדרומית, ברשת החברתית פייסבוק אוניברסיטת קרוליינה הדרומית, ברשת החברתית X (טוויטר) אוניברסיטת קרוליינה הדרומית, ברשת החברתית אינסטגרם אוניברסיטת קרוליינה הדרומית, ברשת החברתית טיקטוק אוניברסיטת קרוליינה הדרומית, סרטונים בערוץ היוטיוב אוניברסיטת קרוליינה הדרומית, באתר אנציקלופדיה בריטניקה (באנגלית)